สวัสดีคับ คือมีอาการปวดเมื่อยตามตัว อ่อนแรง เวียนหัว รับประทานได้น้อย เวลาอาบน้ำหนาวจนสั่น น้ำหนักลด เป็นเพราะอะไรคับ ลืมบอกไปตอนนี้ผมเลิกบุหรี่ได้1อาทิตย์แล้ว เป็นโรคอะไรคับ มีวิธีรักษาไหมคับ ขอบครับ
สวัสดีค่ะอาการปวดเมื่อยตามตัว เวียนศีรษะ รับประทานอาหารได้น้อย เป็นอาการที่เกิดได้จากหลายสาเหตุค่ะ หากมีอาการน้ำหนักลด ร่วมกับหนาวสั่นแนะนำให้ไปพบแพทย์เพื่อตรวจร่างกายโดยละเอียดค่ะ สาเหตุที่พบได้แก่ การมีไข้ไม่สบาย เช่น ติดเชื้อไวรัส ติดเชื้อแบคทีเรีย ความผิดปกติของฮอร์โมนเช่น ไทรอยด์ โรคเรื้อรัง หรืออาจเกิดจากความเครียด เป็นต้นส่วนการเลิกบุหรี่นั้นขอชื่นชมนะคะที่สามารถเลิกได้ 1 สัปดาห์แล้ว การเลิกบุหรี่อาจจะทำให้มีอาการจากการขาดนิโคตินได้ในช่วงแรกๆ เช่น วิตกกังวล หงุดหงิดกระสับประส่าย ไม่มีสมาธิ มีภาวะซึมเศร้า ความวุ่นวายใจ ฉุนเฉียว รู้สึกหิวง่าย นอนไม่หลับ ท้องผูกหรือท้องเสีย แต่อาการเหล่านี้มักจะเป็นอยู่ชั่วคราวค่ะ หากมีอาการเหล่านี้แนะนำให้ปรึกษาแพทย์หรือเภสัชกร เพื่อให้ยาช่วยลดอาการอยากนิโคตินค่ะ ขอให้ประสบความสำเร็จนะคะ